dh-unibe/image-text_koenigsfelden-charters-post-1500 huggingface dataset:
Menklich sy zuͦ wùssen von stoͤssen wegen, so lang zit gewaͤsen sint zwùschent der erwirdigen, geistlichen froͧwen, der jaͧrzit
meisterin von Kùngsfeld, von gemeins conventz wegen an einem, und etlichen von Gebistorff am andˀn teil, von des wegen, dz die
von Gebistorff meinent, inen sy soͤlich grosser schad von den wassern der Rùs und der Aren beschechen an iren guͤtˀn in der Oͧw, undˀ
dem Bruͤl gelegen, darumb si der genantē froͧwen etwas zinsen vorgehept hand und an si begert, inen fùr je die juchartē, so inē
das wasser hin gefuͤrt hab, ein stuk jerlicher gùlt an den zinsen, so si jaͤrlich von den selb̄n guͤtern phlichtig ze gebn̄ syent, ab ze
lassen. darzuͦ aber die vorgen̄t froͧw durch ir amptlùt geantwurt haͧt, ✳ die von Gebistorff kouffint und verkouffint ✳ soͤlich guͤtˀ
von enander und bedunk si nit notdurftig sin, inen ùtz ab ze laͧssen, den̄ die guͤter waͤrint so guͦt, dz si gross gelt dar us lostin, und
getruwtin nit, dz es jemā billich soͤlt sin bedunken, inen an iren zinsen ùtzit ab ze laͧssen. und do soͤlich clag und widerred beschach,
hant dar in mit beiden teilen gerett die fromen, wisen Uͦlrich Edlibach von Zug, vogt zuͦ Baden, Hans Hùnenberg, alter schulth̄s
da selbs, ✳ und ander erber lùt ✳ und sy mit ir beider wùssen und willen in eins braͧcht. dem ist also: des ersten, so sol unser gnedigi
froͧw, die jaͧrzit meisterin, denen von Gebistorff, die sich soͤlichs schaden erklagt hand, ✳ fùr je die jucharten, so inen dz wasser
hin gefuͤrt hat, an ir guͤtˀn, naͧch dem und si die gekoufft ✳ oder enphangen hand, jaͤrlichˀ gùlt an ir zinsen ein halb stuk ablaͧssen,
halb an kernen und halb an habern. wer aber, das einē minder den̄ ein juchart hin gangen wer, dz es nit ein halb stuk bringen
moͤcht, ✳ das sol bloss an kernen ab geschlagen werden. waͤr ouch, dz hin fùr in kùnftigem denen von Gebistorff an den vorgen̄ten
guͤtˀn ùtzit mer hin weg gieng, so sol die obgen̄t jaͧrzit meistrin inen nit gebunden sin, ùtzit ab ze laͧssen, si tuͤ es den̄ gern. des
glich sont die von Gebistorff nit gebunden sin, die guͤter lenger ze haben, den̄ inen eben ist, sunder mugent si die mit aller zuͦ gehoͤrde naͧch landes recht uff gebn̄, wenne inē das fuͤget, von der jaͧrzit meistrin und irē amptlùten unbekùmbert. und sùllend
also von der stoͤssen wegen mit enander gericht und geschlicht heissen und sin nu und hie naͧch und bi der richtūg beliben. und
des zuͦ einem wären urkùnd, so habn̄ wir obgen̄ten, der vogt und der schulth̄s, beid ùnsri eignē insigel fùr ùns offenlich
gehenkt an disen brieff, alles das ze bestaͤten, so hie ob geschribn̄ staͧt, doch ùns und ùnsern erbn̄ aͧn schaden, der gebn̄ ist zuͦ
usgender osterwuchen, alls man zalt von der geburt xp̄i tusent vierhundert fùnfftzig und zwey jaͧr. ✳
Königsf. 650
iij b
lr̄a
452
Gebistorf xxiiij
ein spruch von und
umb die gütˀ so von
dem wasser schad₎
empfāgen haben
A ✳
83
Nͦ✳ 1
disz ist der brieff von
Gebistorff als wir stössig
mit inē warē
Staatsarchiv
AARGAU
K
E 54
stàt recht ✳